ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 10/2541

เรื่อง การกําหนดค่าธรรมเนียมการยื่นแบบแสดงรายการข้อมูล

การจดทะเบียน และการยื่นคําขอต่าง ๆ

----------------------------------

อาศัยอํานาจตามความในมาตรการ 19 (3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ให้ยกเลิก

 (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 10 มิถุนายน พ.ศ. 2535

 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ (ฉบับที่ 4) ลงวันที่ 6 สิงหาคม พ.ศ. 2535

 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 5) ลงวันที่ 6 สิงหาคม พ.ศ. 2535

 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 9) ลงวันที่ 20 พฤษภาคม พ.ศ. 2536

 (5) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคําขอต่าง ๆ (ฉบับที่ 10) ลงวันที่ 6 สิงหาคม พ.ศ. 2536

 (6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สก. 13/2537 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 พฤศจิกายน พ.ศ. 2537

 (7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2538 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 28 เมษายน พ.ศ. 2538

 (8) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2539 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 31 กรกฎาคม พ.ศ. 2539

 (9) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2540 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 26 กุมภาพันธ์ พ.ศ. 2540

 (10) ข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2540 เรื่อง ค่าธรรมเนียมการจดทะเบียนการยื่นคําขอต่าง ๆ คุณสมบัติของผู้ดูแลผลประโยชน์ การให้ความเห็นชอบและการดําเนินงานของบริษัทประเมินค่าทรัพย์สิน และผู้ประเมินหลักของกองทุนรวมอสังหาริมทรัพย์สําหรับผู้ลงทุนสถาบัน ลงวันที่ 2 พฤษภาคม พ.ศ. 2540

 (11) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 27/2540เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 11 กรกฎาคม พ.ศ. 2540

 (12) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 34/2540เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 23 กันยายน พ.ศ. 2540

 (13) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 48/2540เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 24 ธันวาคม พ.ศ. 2540

 (14) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 48/2540เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 2) ลงวันที่ 10 กุมภาพันธ์ม พ.ศ. 2541


ข้อ ๓ ในประกาศนี้

"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ 

 

                                                                                                                                                        หมวด 1

                                                                                                                     การออกหลักทรัพย์และการเสนอขายหลักทรัพย์

                                                                                                                                         -------------------------------


ข้อ ๔ ให้ผู้เสนอขายหลักทรัพย์ชําระค่าธรรมเนียมเมื่อมีการยื่นแบบแสดงรายการข้อมูลการเสนอขายหลักทรัพย์ตามที่กําหนดไว้ในประกาศนี้ เว้นแต่ผู้เสนอขายหลักทรัพย์ที่เป็นบุคคลดังต่อไปนี้ ให้ได้รับยกเว้นไม่ต้องชําระค่าธรรมเนียมดังกล่าว

 (1) ผู้รับช่วงซื้อหลักทรัพย์ที่เสนอขายหลักทรัพย์แก่กรรมการหรือพนักงาน ตามประกาศประคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพ หรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน

 (2) บริษัทที่ออกหุ้นเพื่อรองรับใบสําคัญแสดงสิทธิที่จะซื้อหุ้นที่มีอายุไม่เกินสองเดือน นับแต่วันที่ออกซึ่งจะระบุไว้ในใบสําคัญแสดงสิทธินั้น และได้เสนอขายใบสําคัญแสดงสิทธิที่จะซื้อหุ้นนั้น ให้แก่ผู้ถือหุ้นของบริษัทที่ออกหลักทรัพย์ดังกล่าวตามสัดส่วนการถือนั้น


ข้อ ๕ การชําระค่าธรรมเนียมการยื่นแบบแสดงรายการข้อมูลการเสนอขายหลักทรัพย์ ให้เป็นดังนี้   

 (1) ค่าธรรมเนียมครั้งแรก ชําระเมื่อยื่นแบบแสดงรายการข้อมูลการเสนอขายหลักทรัพย์ ต่อสํานักงาน

 (2) ค่าธรรมเนียมครั้งต่อไป หากผู้เสนอขายหลักทรัพย์เป็นบริษัทที่ออกหลักทรัพย์ ต้องชําระเพิ่มเติมอีกเป็นรายปี โดยเริ่มในปีที่แบบแสดงรายการข้อมูลการเสนอขายหลักทรัพย์มีผลใช้บังคับ จนกว่าจะสิ้นสุดหน้าที่ที่จะต้องจัดทําและส่งงบการเงินและรายงานเกี่ยวกับฐานะการเงินและผลการดําเนินงานของบริษัทตามมาตรา 56


ข้อ ๖ ค่าธรรมเนียมครั้งแรกตามข้อ 5 (1) ให้คิดในอัตราดังนี้

 (1) กรณีการเสนอขายหุ้น ให้คิดในอัตราร้อยละ 0.08 ของมูลค่าของหุ้นทั้งหมดที่เสนอขาย 

ในการคํานวณมูลค่าของหุ้นที่เสนอขาย ให้ใช้ราคาเสนอขายหุ้นเป็นฐานในการคิดค่าธรรมเนียม

 (2) กรณีการเสนอขายหุ้นกู้ ให้คิดในอัตราร้อยละ 0.04 ของมูลค่าของหุ้นกู้ทั้งหมดที่เสนอขาย หรือของวงเงินทั้งหมดที่เสนอขายหุ้นกู้หมุนเวียนระยะสั้น แล้วแต่กรณี

ในการคํานวณมูลค่าของหุ้นที่เสนอขาย ให้ใช้ราคาเสนอขายหุ้นกู้เป็นฐานในการคิดค่าธรรมเนียม   

 (3) กรณีการเสนอขายพันธบัตร ให้คิดในอัตราร้อยละ 0.04 ของมูลค่าพันธบัตรทั้งหมดที่เสนอขาย

ในการคํานวณมูลค่าของพันธบัตรที่เสนอขาย ให้ใช้ราคาเสนอขายพันธบัตรเป็นฐานในการคิดค่าธรรมเนียม 

 (4) กรณีเสนอขายหุ้นกู้แปลงสภาพ ให้คิดในอัตราร้อยละ 0.04 ของมูลค่าของหุ้นกู้แปลงสภาพทั้งหมดที่เสนอขาย

ในการคํานวณมูลค่าของหุ้นกู้แปลงสภาพที่เสนอขาย ให้ใช้ราคาเสนอขายหุ้นกู้แปลงสภาพเป็นฐานในการคิดค่าธรรมเนียม 

 (5) กรณีการเสนอขายใบสําคัญแสดงสิทธิที่จะซื้อหุ้น

               (ก) ในกรณีที่ใบสําคัญแสดงสิทธิที่จะซื้อหุ้นมีอายุไม่เกินหนึ่งปี ให้คิดในอัตราร้อยละ 0.08 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย

               (ข) ในกรณีที่ใบสําคัญแสดงสิทธิที่จะซื้อหุ้นมีอายุมากกว่าหนึ่งปี ให้คิดในอัตราร้อยละ 0.03 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย

     ในการคํานวณมูลค่าของใบสําคัญแสดงสิทธิที่จะซื้อหุ้นที่เสนอขาย ให้ใช้ราคาเสนอขายใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม และในการคํานวณมูลค่าของหุ้นที่รองรับใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม ทั้งนี้ ในกรณีที่ราคาที่จะซื้อหุ้นไม่เท่ากันในแต่ละช่วงเวลา ให้ใช้ราคาที่จะซื้อหุ้นสูงสุด หรือในกรณีที่ราคาที่จะซื้อหุ้นกําหนดเป็นสูตรซึ่งอ้างอิงข้อมูลในอนาคตให้คํานวณราคาที่จะซื้อหุ้นโดยคํานวณจากสูตรดังกล่าว ซึ่งใช้ข้อมูลในวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายใบสําคัญแสดงสิทธิที่จะซื้อหุ้น

 (6) กรณีการเสนอขายใบสําคัญแสดงสิทธิที่จะซื้อหุ้นกู้ ให้คิดในอัตราร้อยละ 0.03 ของมูลค่าของใบสําคัญแสดงสิทธิที่จะซื้อหุ้นกู้ทั้งหมดที่เสนอขายรวมกับมูลค่าของหุ้นกู้ทั้งหมดที่รองรับใบสําคัญแสดงสิทธิที่จะซื้อหุ้นกู้ที่เสนอขาย

ในการคํานวณมูลค่าของใบสําคัญแสดงสิทธิที่จะซื้อหุ้นกู้ที่เสนอขาย ให้ใช้ราคาเสนอขายใบสําคัญแสดงสิทธิที่จะซื้อหุ้นกู้นั้นเป็นฐานในการคิดค่าธรรมเนียม และในการคํานวณมูลค่าของหุ้นกู้ที่รองรับใบสําคัญแสดงสิทธิที่จะซื้อหุ้นกู้ที่เสนอขาย ให้ใช้ราคาที่จะซื้อหุ้นกู้ตามใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม ทั้งนี้ ในกรณีที่ราคาที่จะซื้อหุ้นกู้ไม่เท่ากันในแต่ละช่วงเวลา ให้ใช้ราคาที่จะซื้อหุ้นกู้กําหนดเป็นสูตรซึ่งอ้างอิงข้อมูลในอนาคตให้คํานวณราคาที่จะซื้อหุ้นกู้โดยคํานวณจากสูตรดังกล่าว ซึ่งใช้ข้อมูลในวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายใบสําคัญแสดงสิทธิที่จะซื้อหุ้นกู้


ข้อ ๗ การชําระค่าธรรมเนียมตามข้อ 6 ให้เป็นไปตามหลักเกณฑ์ดังนี้

 (1) ในกรณีที่เป็นการเสนอขายหลักทรัพย์ที่ออกใหม่อย่างต่อเนื่องแบบเป็นโครงการ ซึ่งการเสนอขายดังกล่าวมิใช่การเสนอขายครั้งแรกของโครงการนั้น ให้ผู้เสนอขายหลักทรัพย์ชําระค่าธรรมเนียมทั้งหมด ตามที่กําหนดในวันที่สํานักงานได้รับแบบแสดงรายการข้อมูลการเสนอขายหลักทรัพย์ ซึ่งได้ระบุรายละเอียดของข้อมูลและเอกสารที่ครบถ้วนถูกต้องแล้ว

 (2) ในกรณีที่เป็นการเสนอขายหลักทรัพย์ในกรณีอื่นใดที่มิใช่กรณีตาม (1) ให้ผู้เสนอขายหลักทรัพย์ชําระค่าธรรมเนียม 30,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ และถ้ายังมีส่วนที่เหลือต้องชําระอีก ให้ชําระส่วนที่เหลือให้ครบถ้วน ในวันที่สํานักงานได้รับรายละเอียดของข้อมูลและเอกสารหลักฐานที่ครบถ้วนถูกต้องของแบบแสดงรายการข้อมูลการเสนอขายหลักทรัพย์ตามรายละเอียดที่กําหนดไว้ในข้อ 18 (1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 13/2539 เรื่อง การยื่นและการยกเว้น การยื่นแบบแสดงรายการข้อมูลการเสนอขายหลักทรัพย์ ลงวันที่ 12 กันยายน พ.ศ. 2539 เว้นแต่ค่าธรรมเนียมทั้งหมดที่ต้องชําระน้อยกว่า30,000 บาท ให้ชําระเต็มจํานวนในวันที่สํานักงานได้รับแบบแสดงรายการข้อมูลการเสนอขายหลักทรัพย์

ในกรณีที่ผู้เสนอขายหลักทรัพย์ยื่นแบบแสดงรายการข้อมูลการเสนอขายหลักทรัพย์ พร้อมกับการยื่นคําขออนุญาตเสนอขายหลักทรัพย์ที่ออกใหม่และสํานักงานไม่อนุญาตให้เสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ ก่อนวันที่สํานักงานแจ้งผลการพิจารณาคําขออนุญาตเสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์ จะมีผลใช้บังคับ ผู้เสนอขายหลักทรัพย์นั้นไม่ต้องชําระค่าธรรมเนียมส่วนที่เหลืออีก


ข้อ ๘ ค่าธรรมเนียมครั้งต่อไปตามข้อ 5 (2) ให้บริษัทที่ออกหลักทรัพย์ชําระตามส่วนของผู้ถือหุ้นตามงบการเงินสําหรับงวดประจําปีบัญชี ทั้งนี้ ให้ชําระค่าธรรมเนียมในวันที่บริษัทนี้ออกหลักทรัพย์ส่งงบการเงินสําหรับงวดประจําปีบัญชีดังกล่าว

 (1) บริษัทที่มีส่วนของผู้ถือหุ้นไม่ถึง 500 ล้านบาท

      ให้ชําระค่าธรรมเนียม                                            50,000        บาท

 (2) บริษัทที่มีส่วนของผู้ถือหุ้นตั้งแต่ 500 ล้านบาท

      แต่ไม่ถึง 1,000 ล้านบาท ให้ชําระค่าธรรมเนียม   100,000        บาท

 (3) บริษัทที่มีส่วนของผู้ถือหุ้นตั้งแต่ 1,000 ล้านบาท

      ให้ชําระค่าธรรมเนียม                                          300,000        บาท

ทั้งนี้ สํานักงานอาจเปลี่ยนแปลงอัตราที่กําหนดไว้นี้ได้ แต่จะไม่เป็นผลให้อัตราค่าธรรมเนียมเพิ่มขึ้นเกินกว่าร้อยละ 15 ทุกรอบระยะเวลาสามปี

ให้บริษัทที่ออกหลักทรัพย์ชําระค่าธรรมเนียมตามวรรคหนึ่งเพียงจํานวนเดียว ไม่ว่าบริษัทที่ออกหลักทรัพย์นั้นจะเสนอขายหลักทรัพย์ประเภทใดประเภทหนึ่ง หรือหลายประเภทก็ตาม

บริษัทที่ออกหลักทรัพย์ใดไม่เคยถูกดําเนินการเปรียบเทียบความผิดเนื่องจากไม่สามารถจัดทํา และนําส่งงบการเงินและรายการเกี่ยวกับฐานะการเงินและผลการดําเนินงานตามที่กฎหมายกําหนดในรอบระยะเวลาบัญชีก่อนการชําระค่าธรรมเนียมตามวรรคหนึ่ง ให้บริษัทที่ออกหลักทรัพย์ดังกล่าวได้รับลดหย่อนค่าธรรมเนียมของรอบระยะเวลาบัญชีที่ต้องชําระในปีบัญชีนั้น ในอัตราร้อยละ 20

 

                                                                                                                                                              หมวด 2

                                                                                                                                                       ธุรกิจหลักทรัพย์

                                                                                                                                            ----------------------------------


ข้อ ๙ ค่าธรรมเนียมการจดทะเบียนและยื่นคําขอต่าง ๆ ของธุรกิจหลักทรัพย์ เว้นแต่ธุรกิจหลักทรัพย์ประเภทการจัดการกองทุนรวมและการจัดการกองทุนส่วนบุคคล ให้เป็นไปตามอัตราดังนี้

 (1) คําขออนุญาตจัดตั้งสํานักงานผู้แทนของบริษัทหลักทรัพย์ซึ่งจัดตั้งและประกอบธุรกิจหลักทรัพย์ตามกฎหมายต่างประเทศ สํานักงานผู้แทนละ 25,000 บาท

 (2) คําขออนุญาตจัดตั้งสํานักงานบริการด้านหลักทรัพย์ สํานักงานบริการละ 25,000 บาท

 (3) คําขอจัดตั้งสํานักงานสาขาของบริษัทหลักทรัพย์ ในกรณีดังต่อไปนี้ สํานักงานสาขาละ 100,000 บาท

               (ก) การขอมีสํานักงานสาขาตามประกาศกระทรวงการคลัง เรื่อง หลักเกณฑ์และวิธีการขออนุญาตและการอนุญาตมีสํานักงานสาขา ลงวันที่ 10 สิงหาคม พ.ศ. 2530 เว้นแต่เป็นการขอมีสํานักงานสาขาเพื่อทดแทนสํานักงานใหญ่ และสํานักงานสาขาที่มีอยู่เดิมก่อนการควบหรือรวมกิจการ

               (ข) การขอมีสํานักงานสาขาตามประกาศคณะกรรมการกํากับหลักทรัพย์ และตลาดหลักทรัพย์ เรื่อง หลักเกณฑ์เงื่อนไขและวิธีการขออนุญาตและการอนุญาตมีสํานักงานสาขาของบริษัทหลักทรัพย์ ลงวันที่ 15 ธันวาคม พ.ศ. 2535

 

                                                                                                                                                              หมวด 3

                                                                                                                                                การจัดการกองทุนรวม

                                                                                                                                                ---------------------------


ข้อ ๑๐ ในหมวดนี้

"กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์

"กองทุนรวมอสังหาริมทรัพย์สําหรับผู้ลงทุนสถาบัน" หมายความว่า กองทุนรวมอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์สําหรับผู้ลงทุนสถาบัน


ข้อ ๑๑ ค่าธรรมเนียมจดทะเบียนและการยื่นคําขอต่าง ๆ ของธุรกิจหลักทรัพย์ ประเภทการจัดการกองทุนรวม ให้เป็นไปตามอัตราดังนี้

 (1) คําขอจัดตั้งกองทุนรวม                                                  คําขอละ 25,000   บาท

 (2) คําขอแปรสภาพโครงการลงทุนให้เป็นกองทุนรวม           คําขอละ    200   บาท

 (3) การจดทะเบียนกองทรัพย์สินเป็นกองทุนรวมประเภทไม่รับซื้อคืนหน่วยลงทุน

               ทุกจํานวนเงิน 500 ล้านบาท หรือเศษของ 500 ล้านบาท

               แห่งจํานวนเงินทุนของกองทุนรวม หรือแห่งมูลค่าทรัพย์สินของ

               กองทุนรวม ณ วันยื่นคําขอจดทะเบียน                                            1,000   บาท

               แต่เมื่อรวมกันแล้วต้องไม่เกิน                                                       25,000   บาท

 (4) การจดทะเบียนกองทรัพย์สินเป็นกองทุนรวมประเภทรับซื้อคืนหน่วยลงทุน ให้เป็นดังนี้

               (ก) การจดทะเบียนกองทุนรวม ทุกจํานวนเงิน 500 ล้านบาท

                     หรือเศษของ 500 ล้านบาท แห่งจํานวนเงินทุนจดทะเบียน

                     ของโครงการจัดการกองทุนรวม                                                  1,000   บาท

                      แต่เมื่อรวมกันแล้วต้องไม่เกิน                                                  25,000    บาท

               (ข) การจดทะเบียนเพิ่มจํานวนเงินทุนของกองทุนรวม

                     ทุกจํานวนเงิน 500 ล้านบาท หรือเศษของ 500 ล้านบาท

                     แห่งจํานวนเงินทุนจดทะเบียนที่เพิ่มขึ้นของโครงการจัดการ

                     กองทุนรวม                                                                                 1,000   บาท

                     แต่เมื่อรวมกันแล้วต้องไม่เกิน                                                   25,000   บาท

 (5) การจดทะเบียนกองทรัพย์สินเป็นกองทุนรวมอสังหาริมทรัพย์และกองทุนรวมอสังหาริมทรัพย์สําหรับผู้ลงทุนสถาบัน ให้เป็นดังนี้

              (ก) การจดทะเบียนกองทุนรวม ทุกจํานวนเงิน 500 ล้านบาท

                    หรือเศษของ 500 ล้านบาท แห่งจํานวนเงินทุน

                    ของโครงการจัดการกองทุนรวม                                                 1,000   บาท

                    แต่เมื่อรวมกันแล้วต้องไม่เกิน                                                  25,000    บาท

               (ข) การจดทะเบียนเพิ่มจํานวนเงินทุนของกองทุนรวม

                     ทุกจํานวนเงิน 500 ล้านบาท หรือเศษของ 500 ล้านบาท

                     แห่งจํานวนเงินทุนที่เพิ่มขึ้นของโครงการจัดการ

                     กองทุนรวม                                                                                 1,000   บาท

                     แต่เมื่อรวมกันแล้วต้องไม่เกิน                                                   25,000   บาท

 (6) คําขอรับใบแทนหลักฐานการรับจดทะเบียน

               กองทรัพย์สินเป็นกองทุนรวม                                               ฉบับละ    200  บาท

 (7) คําขอตรวจเอกสารของแต่ละกองทุนรวม                                     คําขอละ      50  บาท

 

                                                                                                                                                                   หมวด 3

                                                                                                                                          สมาคมที่เกี่ยวเนื่องกับธุรกิจหลักทรัพย์

                                                                                                                                               ------------------------------------


ข้อ ๑๒ ค่าธรรมเนียมการจดทะเบียนหรือการยื่นคําขอเกี่ยวกับสมาคมที่เกี่ยวเนื่องกับธุรกิจหลักทรัพย์ ให้เป็นไปตามอัตราดังนี้

 (1) การจดทะเบียนแก้ไขหรือเพิ่มเติมข้อบังคับสมาคมที่เกี่ยวเนื่องกับ

               หลักทรัพย์                                                        ครั้งละ      500   บาท

 (2) การจดทะเบียนตั้งหรือเปลี่ยนตัวกรรมการสมาคมที่เกี่ยวเนื่องกับ 

               ธุรกิจหลักทรัพย์                                                 คนละ      500  บาท

 (3) คําขอรับใบแทนใบอนุญาตสมาคมเกี่ยวเนื่องกับธุรกิจหลักทรัพย์

                                                                                        ฉบับละ      200  บาท

 (4) คําขอให้ออกหนังสือรับรองรายการจดทะเบียนของสมาคมที่

                เกี่ยวเนื่องกับธุรกิจหลักทรัพย์                          ฉบับละ      200  บาท

 (5) คําขอตรวจเอกสารของแต่ละสมาคมที่เกี่ยวเนื่องกับ

                ธุรกิจหลักทรัพย์                                                คําขอละ      50  บาท

 

                                                                                                                                                                      หมวด 4

                                                                                                                                                                         อื่น ๆ

                                                                                                                                                            -------------------------


ข้อ ๑๓ คําขอความเห็นชอบเป็นสถาบันจัดอันดับความน่าเชื่อถือตามประกาศคณะกรรมการกํากับหลักทรัพย์และตลาดหลักทรัพย์ เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 18 มีนาคม พ.ศ. 2536 คําขอละ 500,000 บาท

การชําระค่าธรรมเนียมการยื่นคําขอตามวรรคหนึ่ง ให้ผู้ยื่นคําขอชําระในวันที่ยื่นคําขอ เป็นจํานวนเงิน 5,000 บาท และให้ชําระส่วนที่เหลือเมื่อได้รับความเห็นชอบจากสํานักงาน


ข้อ ๑๔ คําขอความเห็นชอบเป็นผู้ประเมินราคาทรัพย์สินตามประกาศ เรื่อง การให้ความเห็นชอบผู้ประเมินราคาทรัพย์สิน ที่ อจ. 5/2538 ลงวันที่ 28 เมษายน พ.ศ. 2538 คําขอละ 5,000 บาท


ข้อ ๑๕ คําขอความเห็นชอบเป็นที่ปรึกษาทางการเงินตามประกาศ เรื่อง การให้ความเห็นชอบที่ปรึกษาทางการเงิน และขอบเขตการดําเนินงาน ที่ อจ. 4/2540 ลงวันที่ 24 ธันวาคม พ.ศ. 2540 คําขอละ 50,000 บาท


ข้อ ๑๖ คําขอความเห็นชอบเป็นผู้สอบบัญชี ตามประกาศ เรื่อง การให้ความเห็นชอบผู้สอบบัญชี ที่ อจ. 6/2540 ลงวันที่ 23 กันยายน พ.ศ. 2540 คําขอละ 5,000 บาท


ข้อ ๑๗ คําขอคัดสําเนาหรือขอให้ถ่ายเอกสาร พร้อมทั้งคํารับรอง หน้าละ 50 บาท

                                                                                                                                                                 บทเฉพาะกาล

                                                                                                                                                          -------------------------


ข้อ ๑๘ ให้ผู้เสนอขายหลักทรัพย์เฉพาะกรณีที่เป็นบริษัทที่ออกหลักทรัพย์ที่ได้ยื่นแบบแสดงรายการข้อมูลการเสนอขายหลักทรัพย์ต่อสํานักงาน และแบบแสดงรายการข้อมูล การเสนอขายหลักทรัพย์นั้นมีผลใช้บังคับตั้งแต่วันที่ 2 กุมภาพันธ์ พ.ศ. 2537 มีหน้าที่ต้องชําระค่าธรรมเนียมตามหลักเกณฑ์ในข้อ8 ต่อไปด้วย


ข้อ ๑๙ ให้ผู้ยื่นคําขอความเห็นชอบเป็นสถาบันจัดอันดับความน่าเชื่อ ก่อนวันที่ประกาศนี้ใช้บังคับ แต่สํานักงานยังมิได้แจ้งผลการพิจารณาคําขอความเห็นชอบดังกล่าวมีหน้าที่ชําระค่าธรรมเนียมตามที่กําหนดในประกาศนี้ 


ผู้มีอํานาจลงนาม - ประกาศ ณ วันที่ 10 เมษายน พ.ศ. 2541

 

 

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์